
Sa ngalan ni Allah, ang Labing Madagayaon, ang Labing Maloloy-on 


Magbalik-Islam 
Usa ka abli nga imbatasyon 


Ang pagdayeg alang lang sa Allah, ang Ginoo sa mga binuhat. Hinaut nga 
ihatag ni Allah ang iyang kalinaw ug mga panalangin sa katapusang Propeta 
nga si Propeta Muhammad (sas)(1), sa iyang pamilya ug mga kauban ug 
tanang tawo nga nagtunob sa sakto nga dalan. 


Magbalik sa Islam, kini usa ka pagdapit nga adunay lawom nga kahulogan. 
Magbalik Islam, usa ka pagdapit nga gigamit sa mga Muslim sa ilang 
pagsangyaw sa Pulong ni Allah (swt) (2). Pagdapit nga gigamit sa usa ka 
Muslim sa pag-awhag sa tawo nga mobalik sa tinuod nga relihiyon nga 
gihatag kaniya ni Allah. Ang Allah (swt) miingon sa Balaang Qur'an: 


“Imbitaha (ang katawhan) sa dalan ngadto sa imong Ginoo (sa Islam) nga 
adunay kahibalo (sa pagpadayag sa Balaan nga Qur'an) ug sa matarong nga 
pagsangyaw, ug pakighisgut kanila sa labing maayo nga pamaagi. Sa 
pagkamatood! Hingpit nga nahibal-an sa 


1 (Sallallahu Alayhi Wa Sallam) nga nagpasabot: Hinaot ang kalinaw ug 

ang mga panalangin ni Allah maanaa sa iya. Kini usa ka pulong nga nagpasabut sa 
pagtahod nga gitudlo ni Propeta Muhammad sa matag higayon nga gihisgutan ang 
ngalan sa bisan kinsa nga Propeta sa Allah. 

2 (Subhanahu Wa Ta’Ala) nga nagpasabut nga Himaya sa Allah, ang Labing Hataas. 


Ginoo kon kinsa ang nahisalaag sa lyang dalan, ug labing nahibal-an Niya 
kung kinsa ang nagiyahan.” 
Qur'an 16:125 


Nganog magbalik-Islam? Unsa ang gustong ipasabot sa pulong nga Islam? Ug 
ngano kinahanglan nga mobalik dinhi? 


Duha nga mga hinungdan ngano nga kinahanglan mobalik sa Islam: 


1. Tungod kay kini ra ang gihatag nga relihiyon sa Diyos sa tanan Niya 
nga minugna. 


2. Tungod kay kini usab ang una nga gisunod nga relihiyon sa mga 
katigulangan nga Pilipino sa wala pa ang pag-abot sa Mga Katsila o 
Kristiyanismo. 


UNSA ANG ISLAM? 


Ang Islam usa ka pulong nga Arabiko nga nagpasabot nga hingpit nga 
pagtugyan ug pagpasakop. Kung gigamit kini sa 

Relihiyosong termino , ang kahulugan niini mao ang hingpit nga 
pagpasakop ug pagsunod sa usa ka Dios - Allah (swt). 


Ang "Islam" gikan sa pulong nga "Salam" nga ang pasabot mao ang 
kalinaw. Bisan kinsa nga hingpit nga nagpasakop ug nagsunod sa 
mando sa Allah (swt) makadawat gikan Kaniya og tinuod nga kalinaw. 


KINSA ANG MGA MUSLIM? 


Ang pulong nga Muslim usa ka termino alang sa mga binuhat 
nga hingpit nga nagpasakop ug masunuron sa mando sa Allah (swt). 


KINSA ANG ALLAAH? 


Ang Allah (swt) mao ang tinuod ug bugtong nga Diyos,Magbubuhat. Wala 
Siya manganak, wala Siya Gipanganak ug Siya nag-inusara. Dili siya Diyos ra 
sa mga Muslim o sa usa ka tribu o grupo sa mga tawo, kundili Siya mao ang 
Diyos sa tanan ug Siya ra ang angayan nga simbahon ug wala nay lain pa. Siya 
ra ang gisimba sa tanan nga mga Propeta sukad kang Adan nga una nga tawo 
nga Iyang gilalang. 


Si Allah (swt) tin-aw nga gipadayag Ang iyang kaugalingon sa mosunud nga 
bersikulo: 


"Allah,wala'y tinuod nga Diyos nga angay simbahon gawas Kaniya. Ang 
Buhi, Ang Walay katapusan. Ang pagkahingatulog ug pagkatulog layo 
Kaniya. Kaniya ang tanan sa langit ug sa yuta. Kinsa ang makapangamuyo 
Kaniya gawas sa Iyang pagtugot ? Nahibal-an Niya ang nangagi о ang 


umaabot ug bisan ang dili makita (sa lyang mga nilalang) Wala’y makakab- 
ot sa lyang kinaadman gawas sa gustohon Niya. Ang lyang Trono nagaabot 
sa mga langit ug yuta, ug wala Siya gibatig kakapoy sa pagpabilin kanila, kay 
Siya ang Labing Hataas, ang Labing Balaan.” Qur’an 2:255 


Gipadayon sa mga Muslim nga tawagon Siya sa lyang ngalan nga Allah 
(swt) tungod kay Siya mao mismo ang naghatag sa lyang ngalan sa 
pinaagi sa pagpadayag nga lyang gipadala sa lyang Propeta. 


DUHA KA MATANG SA PAGSUNOD SA DIOS 
(ALLAH) 


Adunay duha ka matang sa pagpasakop ug pagsunod sa nag-inusarang 
Magbubuhat ug Ginoo sa tanan. 


1. Kinaiyahan nga pagsunod (inheret). Ang Kinaiyahan ug dili kalikayan 
nga pagsunod sa kabubut-on sa Allah (swt). Ang tanan nga gilalang 
sakop sa gitawag nga "natural nga pagsunod". Wala gayod bisan kinsa 
ang gihimo sa Allah (swt) nga mahimo nga nagdumili ug mosupak sa 
lyang mga kasugoan. 


PANANGLITAN: Ang adlaw gihatagan sa Allah (swt) sa balaod nga mosubang 
ug musalop sa oras nga gibutang kaniya. Ingon usab, magpadayon kini sa 
lugar nga gitudlo kaniya. Dili moduol o mopalayo bisan gamay sa kalibutan ug 
ang buluhaton niini mao ang paghatag og kahayag, kainit, ug uban pa. 


Ug tungod niini ang adlaw nailalom sa mao nga gitawag nga "Kinaiyanhon 
nga pagsunod" tungod kay gihimo lang niini 
ang mando ra sa Allah (swt) sa wala'y pagsupak sukad gibuhat kini. 


Ang hangin, tubig, kalayo, mga kahoy, hayop ug uban pa, kini sila tanan 
gibuhat ni Allah (swt) nga adunay tagsatagsang mando nga ilang gisunod. Sa 
literal nga sinultian, anaa sila sa ilalom sa "Natural nga pagsunod ". 


Ingon usab, mahimo sila nga literal nga tawgon nga mga Muslim tungod kay 
ang Muslim mao kana sila nagpatuman sa mando sa Allah (swt) ug hingpit 
nga nagpasakop Kaniya. Ang tinuod nga Muslim mao ang kadtong hingpit nga 
nagsunod sa mga balaod ni Allah (swt) ug Siya ra ang hatagan sa pagsimba. 


Kinahanglan usab nato nga maamgohan nga ang usa ka tinuod nga Muslim 


Dili kadtong nag-ingon nga siya Muslim o natawo sa usa ka nasod nga 
Muslim, ug dili usab kadtong mga ginikanan niya Muslim, Dili kini ang 
ilhanan sa tinuod nga Muslim. 


2. KINABUBUT-ONG PAGSUNOD (Willful Obedience). Ang KINABUBUT- 
ONG PAGSUNOD nga gibuhat sa mga mando sa Allah mao ang 
pagsunod nga adunay pagpili. Mahimo niya kining sundon o dili. Libre 
siya nga magdesisyon sumala sa iyang gusto. Adunay duha ka Matang 
niini nga Gibuhat ni Allah (swt) nga lyang gihatagan og kagawasan sa 
pagpili ug paghukum uyon sa ilang kaugalingon nga mga gusto. Kini 
ang Jinn (engkanto) ug ang tawo. 


Ang pagtuman sa mga mando sa Allah sa kinabubut-on 
(swt) kini ang matawag nga Muslim, Muslim sa diwa sa tinuod nga pagsunod 
sa mando sa Diyos, dili pagpugos apan tinuyoan kini. 


Sa akong pasiuna nga pagpatin-aw, gihisgutan nako nga kinahanglan kita 
mobalik sa Islam, tungod kay kini ang 

relihiyon sa tanan nga gilalang sa Diyos. Gihisgot nako nga ang tawo 
gihatagan og kagawasan mamili aron siya mapailalom sa 

KINABUBUT-ONG PAGSUNOD (Willful Obedience). Lakip niining kagawasan 
nga pilion ang relihiyon nga gihatag ni Allah (swt) kanato : Kini ang Al-Islam. 


Ang KASAYSAYAN SA ISLAM SA 
PILIPINAS 


Ang ikaduha nga hinungdan ngano nga nagdasig ako 
Kaninyo magbalik-Islam tungod usab sa gitago nga kasaysayan sa relihiyon 
diri sa atong nasod. 


Sa wala pa miabot ang lainlaing mga pagtulun-an sa Pilipinas bahin sa pagtuo, 
anaa na sa atong mga katigulangan nga mga Pilipino nga mosimba sa Diyos. 
Bisan pa dili kini uyon sa tinuod, tungod kay sila nahisakop sa gitawag nga 
"ANIMIST" o tawo nga nagsimba hapit sa tanan nga mga butang gawas sa 
Dakong Magbubuhat. Ang atong mga katigulangan nagsimba sa mga 
bukid,adlaw, bulan, bituon, kahoy, kilat, dalugdog, kalayo ug uban pa, apan 
sa pag-abot sa mga pagtolon-an sa Islam ,ang tinuod nga relihiyon gikan sa 
Allah (swt), adunay usa ka hingpit nga pagbag-o sa ilang kinabuhi ug 
relihiyon. Natukod ang usa ka komunidad sa Muslim, 


apan kini wala nagdugay. Pag-abot sa mga langyaw nga Espanyol 
gisakop nila ang Pilipinas ug gipuwersa kini ilisan ang relihiyon nga Islam 
pinaagi sa tumoy sa espada. 


Ang relihiyon nga Islam una nga gipahibalo sa Pilipinas 

kaniadtong tuig 1380 sa usa ka Arabo Sharif Makhdum, gitukod niya ang una 
nga Masjid sa Pilipinas sa Tubig Indanan, Simunul, Tawi Tawi. Si Makhdum 
namatay sa Isla sa Sibutu ug didto usab siya gilubong. 


Kaniadtong tuig 1390, si Rajah Baginda miabot sa nasod sa Pilipinas ug 
gipadayon niya ang nahabiling buhat ni Sharif Makhdum. Ingon usab,ni-abot 
si Abu Bakr sa Jolo kaniadtong tuig 1450 ug wala nagdugay naminyo siya sa 
anak nga babaye ni Rajah Baginda nga si Prinsesa Paramisuli. Si Abu Bakr mao 
ang nagpasiugda sa "Sultanate" sa Sulu. Siya ug ang iyang asawa ang una nga 
Sultan 

ug Sultana. 


Pagkahuman nga matukod ang Islam sa Sulu, ang mga Muslim ningbalhin 
padulong sa Mindanao sa pagpanguna ni Sharif Kabungsuwan. Midonggo sila 
sa Maguindanao (karon Cotabato) 

kaniadtong tuig 1475, ug wala midugay gikasal siya kang Prinsesa Tunina. Sila 
ang una nga Sultan ug Sultana sa Maguindanao. 


Sa misunod nga mga tuig, daghang mga Muslim nga gitawag og DATU gikan 
sa Borneo ang ning-anhi sa Pilipinas sa diha nga ilang nabati ang maayong 
pagdawat sa mga Pilipino. 


Ang napulo nga mga Datu gikan sa Borneo midonggo sila sa Panay. Kini nga 
mga Datu mao sina Datu Puti, Datu Sumakwel, Bangkaya, Dumangsol, 
Paiburong, Paduhinog, Ubay, Dumangsil, Dumalogdog ug Balensula (karon 
Valenzuela). 


Si Datu Puti ang nangulo sa kini nga grupo tungod kay naanad siya sa 
paglawig. Midonggo sila sa San Joaquin, Iloilo (naila sa una nga Siwaragan). 


Gipalit nilang Datu Puti ug sa iyang siyam (9) nga kauban ang ubos nga bahin 
sa lloilo kang Marikudo, ang pinuno sa mga Itas (pygmies). Gitukod nila dinhi 
ang kolonya o komunidad sa Islam. Ug kadtong hingpit na nagtukod ang 
komunidad sa Islam sa mga Borneans sa Panay. Sila Datu Puti, Datu 
Balensula ug si Dumangsil Naglawig padulong sa norte ug sila midonggo sa 
Batangas. 


Gitukod nila Datu Balensula ug Datu Dumangsil ang ilang komunidad sa 
Batangas apan Mibalik si Datu Puti sa Borneo ug mitabok sa Mindoro ug 
Palawan. Pag-abot niya sa Borneo 

iyang giasoy ang ilang nasinati. Hinungdan kini nga adunay daghang mga 
Borneans nadani nga moadto sa Pilipinas. 


ANG PAG-ABOT SA MGA ESPANYOL UG KRISTIYANISMO 


Sa Pag-abot ni Magellan sa Limasawa sa Marso 16, 1521,ang tibuok 
kapoloan nga gitawag karon og Pilipinas usa na ka nasod nga Muslim. 144 
katuig na ang relihiyon nga Islam sa nasod sa Pilipinas sa wala pa ang pag- 
abot sa mga Katsila o Kristiyanismo. Usa ka nasod nga nagsimba lamang sa 
usa ka Dios, Allah (swt). Sa pagkamatood nga nasulat sa kasaysayan sa 
Pilipinas nga sa dihang miabot si Legaspi (puli sa namatay nga si Magellan), 
ang komunidad sa mga Muslim hingpit na gayod nga natukod sa Batangas, 
Pampanga, Mindoro, Panay, Catanduanes, Cebu, Samar, Manila, Palawan, 
Mindanao 

ug Sulu. Ang una nga Muslim nga nakigbisog isip pagpanalipod sa Pilipinas ug 
relihiyong Islam batok sa mga langyaw mao gayod si Gat Lapu-lapu. 


Kaniadtong Hunyo 3, 1571 mideklarar ang mga Katsila og usa ka dakong 
gubat sa mga Muslim sa Maynila. Ang Maynila nga kaniadto gina-ulohan ni 
Rajah Solayman. Maisogon niyang gidepensahan ang Maynila ug Islam 
hangtod sa katapusang tulo sa iyang dugo didto sa Bangkusay sa baybayon sa 
Tondo. Pagkahuman nga gipildi sa mga Katsila si Rajah Solayman lakip ang 
iyang mga kaalyado, gipang-patay sa mga kastila ang daghang mga Muslim, 
bata man o tigulang. Bisan pa niadto, ang mga Muslim lig-on ug maisug nga 
nakadepensa hangtod sa ilang katapusan nga ginhawa. 


Tungod sa dili maayo nga klase ang mga armas sa mga Muslim (bolo ug sibat) 
kontra sa mga pusil ug kanyon sa mga Katsila, napugos sila sa pag-atras ug 
pagbakwit sa lalawigan sa Rizal ug kana nga lugar naila karon nga Morong 
Rizal, ug sa kadtong mga 


namakwit padulong sa mga kilid sa suba nga gitawag karon nga Tagalog 
(taga-ilog) sama sa Cavite, Laguna ug uban pa. Ang mga Muslim sa lungsod sa 
Rizal nagpadayon sa pakig-bisog sa mga Katsila ug ang kana nga dapit karon 
naila nga Binangonan Rizal. Gitukod sa mga Katsila ang ilang punoan nga 
opisina sa Maynila ug nagpadayon sila sa pagsakop sa Isla sa Bisaya. Ang mga 
Muslim nga wala namatay sa giyera mao ang napugos sa pagsalikway sa 
relihiyong Islam ug gidangop ang relihiyon sa mga Katsila nga mao ang 
Kristiyanismo pamaagi sa tumoy sa espada. Apan mas gusto sa mga matinud- 


anon nga Muslim ang lubnganan kaysa biyaan ang Islam - pagsamba sa usa ka 
Diyos. 


Walay hunong ang mga Katsila sa pagpanakop ug nagtinguha sila nga 
sakupon usab ang Mindanao apan ang mga Muslim dinhi sama sa Maranaw, 
Maguindanao, Tausog, Yakan, Samal ug Sangil mao sila ang maisug nga 
nakadepensa ug wala nila gitugotan ang mga gitinguha sa mga langyaw. 
Nagdepensa sila kaniadto ug sa hangtud karun ilaha gihapon kining 
gidepensahan. 


Gipuy-an sa mga Katsila ang Pilipinas sa mga upat ka gatus ka tuig (400). Taas 
nga panahon nilang gipaningkamotan pagpatay ang tanan nga mga Muslim 
aron mawala gikan sa kasaysayan sa Pilipinas ang relihiyong Islam, apan sila 
napakyas, hangtod sa ang pagpangulo sa Espanya nahuman kaniadtong tuig 
1898 sa dihang gisakgaw ang Pilipinas sa mga Amerikano. 


Nakasinati man og temporaryo nga pagkaulipon ang bansang Pilipinas, ang 
relihiyong Islam nga gihatag sa Dakong Magbubuhat magpabilin nga 
nagatindog ug lig-on, nga dili matarug. 


ANG TAWO NGA NAPAILALOM SA "FITRAH" 


Ang tawo napailalom sa natural nga pagsunod, sukad sa pagpanganak sa 
iyang inahan kaniya, ug siya nagsalig sa grasya ug pag-giya ni Allah (swt). 
Niining panahona, dili siya mosupak sa tanan nga mga sugo nga gibutang sa 
Dios alang kaniya hangtod nga naabot niya ang sakto nga edad ug pangutok. 


Sa kini nga bahin sa kinabuhi sa tawo naa siya sa ilalom sa gitawag nga 
"FITRAH" (Arabiko) nga ang kahulugan mao ang natural nga pagsunod sa 
tawo sa kabubut-on sa Diyos (Natural inclination of man to obey God). Kini 
nga kahimtang sa tawo nga апаа sa ilalom sa"FITRAH" dili mawala, арап 
mahimo kining 

Masalaag o mahalayo. 


Tungod kay ang bata wala pay kusog ug walay bisan pay huna-huna ug 
salabutan sa pagpili ug paghukum uyon sa iyang kaugalingon nga kabubut- 
on, musunod ra siya sa tanan nga gustong buhaton sa iyang mga ginikanan, o 
mga tawo'ng nag-alima ug nagpadako kaniya. Ang mga tawo sa iyang palibot 
mao ang makapag-giya kaniya sa husto o sayup nga dalan sa pagsimba. 


Sa usa ka Hadith ni Propeta Muhammad (sas), siya miingon: "Ang matag bata 
nga gipanganak anaa sa ilalom sa FITRAH, apan ang iyang mga ginikanan ang 
nagpaHudyo, Kristiyano, o Pagano kaniya” 


(Sahih Muslim - English trans. vol. 4, page 1398 # 6423) 


Mao nga, kung ang usa ka tawo mabuhi nga nag-inusara ug nahalayo sa bisan 
unsa nga sibilisasyon, mabuhi siya nga mosimba sa bugtong nga Diyos nga 
naglalang kaniya. Mao to dili gayod siya mahitabo nga mahimong usa ka 
Judio, Kristiyano, o usa ka Pagano (sama sa Hinduismo o Budismo). Sigurado 
nga ang iyang simbahon mao ra ang Diyos nga nagbuhat sa Langit ug Yuta ug 
sa tanan nga binuhat, kay kini ang iyang natural nga relihiyon. Kini tungod kay 
ang iyang Fitrah (Natural nga Pagsunud) sa Diyos wala mahugawan sa bakak 
nga pagtolon-an. 


Sama sa lawas sa bata o sa tawo, sa sinugdanan kini nagpasakop sa mga 
balaod nga gitakda sa Allah (swt). Ingon usab, iyang kasingkasing ug kalag 
nagtinguha sa pagsunod, pagpasakop o pagtugyan kang Allah (swt). Apan ang 
iyang mga ginikanan o tigbantay nga nagpadako kaniya gitudloan siya sa 
pagsunod sa ilang mga kaugalingong mga tinuohan. Ang kini nga mga 
tinuohan mga pagtulon-an ug kasugoan ra sa tawo, dili kini mando sa Dakong 
Magbubuhat. 


Sa pagdako sa bata o sa iyang pagtigulang, kasagaran wala niya pilia ang 
relihiyon nga iyang ginatuohan, kundili kini hinimo lamang sa mga tawo nga 
naa sa iyang palibot nga maoy iyang gisunod. 


Apan sa pag-abot sa tawo sa husto nga edad ug mentalidad, ug adunay 
kapasidad sa pagpili sa maayo ug daotan, kinahanglan na 


niyang mahibal-an ang tibuok nga kamatuoran. Angayan na siya nga mopili 
ug mohukum uyon sa kaugalingon nga kabubut-on ug 

pangutok. Katungod niya ang pagpili ug pagsunod sa tinuod nga relihiyon nga 
gihatag ni Allah (swt), ang pagpasakop lamang Kaniya. Sa kini nga kahimtang, 
mapailalom siya sa “Boluntaryong 

pagsunod (willful obedience) kang Allah (swt). 


“Ug gipakita namo kaniya ang duha ka dalan 
(maayo ug daotan).” Qur'an 90:10 


PASIDAAN! Sa kini nga bahin sa kinabuhi sa tawo, si Satanas molihok 
hangtod sa ipadayon sa tawo ang sayop nga relihiyon. Gigamit ni satanas ang 
mga ginikanan, igsoon,asawa, anak, paryente, higala, trabaho,mga silingan, 


ug uban pa, aron mapadayon niya ang tawo sa bakak nga relihiyon nga iyang 
namatahan. 


Dinhi mahimong masulayan ang paghukum sa usa ka tawo 

kung giunsa niya paggamit ang iyang kagawasan sa pagpili sa tinuod nga 
relihiyon nga gikahimut-an sa Diyos nga nagbuhat kaniya. Sa kamatuoran 
dako nga bahin sa mga tawo nag-ingon nga aduna silay gisunod nga relihiyon. 
Apan ang relihiyon nga ilang gitoohan dili sila ang nagpili. Kini namat-an lang 
nila o gipagakus kanila. 

Wala sila nagapili ug wala sila magbuot. 


Ang matag tawo gitagaan ni Allah (swt) sa kagawasan nga mopili, apan 
gigamit ba ang kani nga kagawasan? 


Kauban ba ka sa mga tawong wala gipili ang relihiyon nga gisunod ug 
gitoohan? 


Kung gipili nimo ang pagsunod sa "FITRAH", ang imong natural nga Pagsunud 
ug pagsamba sa usa ka Dios - Allah (swt), tabangan ka Niya, tungod kay 
giingon sa Balaang Qur'an: 


“Ug bisan kinsa ang gigusto ni Allah nga maggiyahan, Ablihan niya ang 
dughan sa Islam ...” Qur'an 6:125 


Hinumdomi: Kini ang duha nga klase sa pagsunod, natural nga pagsunod ug 
Kinabubut-on nga pagsunod. 


Kinahanglan nato hunahunaon nga wala’y binuhat sa kalibutan nga gihimo ni 
Allah (swt), bisan pa man naglihok o wala, adunay ginhawa o wala, 
naghunahuna o wala, ug kung Jinn o tawo, nga wala nasakop sa relihiyon nga 
Iyang gihatag - Islam, nga nagatudlo sa pagsimba lamang sa Allah (swt). 
Atong Makita sa Balaan nga Qur'an: 


"Wala nako buhata ang Jinn ug ang tawo gawas lang na Simbahan nila 
ako.” Qur'an 51:56 


Ang ISLAM dili usab bag-ong relihiyon ug dili pud magbag-o, ug labi nga dili 
makaraan o malipasan og oras. Kini magpabilin hangtod sa kahangturan 
ingon nga pagsimba sa usa ka Diyos - Allah (swt). 


Kini ang relihiyon nga dili ra alang sa mga tawo, kundili kini usab ang relihiyon 
sa tanan nga gimugna bisan sa langit, sa yuta o sa tubig, anaa sila sa 
pagsimba ug pagdayeg kang Allah (swt) nga nagbuhat kanila. 


“Nagpangita ba sila og lain gawas sa relihiyon sa Allah, samtang ang tanan 
nga binuhat sa langit man o sa yuta nagasunod Kaniya, kinabubut-on man o 
dili, ug Kaniya mobalik ang tanan.” 

Qur'an 3:83 


"Ang pito ka langit ug ang yuta ug ang tanan didto nagadayeg Kaniya, 
ug wala bisan unsang gilalang nga wala magtanyag og pagsimba 
Kaniya; apan ang ilang pagdayeg dili ninyo masabtan. " Qur'an 17:44 


“Nalipay ang langit, ug Nagmayaa ang yuta; ug ang dagat milanog ug ang 
tanan nga anaa kaniya; Nalipay ang kapatagan ug ang tanan nga anaa kaniya; 
unya ang tanang kahoy sa bukid mokanta sa kalipay; sa atubangan sa Ginoo; 
kay siya padulong. " (Bibliya) Salmo 96:11-13 


Kini nga mga bersikulo sa Balaan nga Qur'an ug sa Bibliya usa ka malig-on nga 
pagpamatuod nga walay gilalang nga dili modayeg kang Allah (swt) ug 
nagsimba Kaniya, tinuod nga 

ang tanan naa sa ilalom sa relihiyong Islam 


КІМІ ANG KAMATUORAN! 


Adunay usa ra nga magbubuhat ug ang tanan nga lyang gihimo angay nga 
mosimba, magpasakop ug magtuman ra sa lyang mga kasugoan. Kung ang 
tanan nga binuhat nagsimba kang Allah (swt) ang usa nga Diyos, angay ba 
nga dili ka mo-apil kanila? 


Kung napalayo lang ka og gituohan, gipahisalaag o gitudloan og sayop nga 
relihiyon sa laing tawo, kinahanglan ka nga Modisisyon ug pili-a ang 
pagsunod sa kabubut-on sa Diyos. Balik sa lyaha! 


MAGDISISYON KA, MAGBALIK-ISLAM KA 


Kini ang una nga hinungdan kon ngano nga ikaw angayan Magbalik sa Islam, 
tungod kay kini ang tinuod nimo nga relihiyon, ang relihiyon sa tanan nga 
mga binuhat, ang relihiyon bisan sa atong mga Katigulangan. 


KATAPUSANG PULONG 


Kini ang tinubdan nga mensahe niining libro, nga usa ra ang relihiyon nga 
gihatag sa Diyos alang sa tanan nga lyang mga gilalang, ang relihiyon nga 
Islam. Ug ingon usab, kini ang unang 

relihiyon nga gidangop sa atong mga katigulangan nga mga Pilipino sa diha 
nga sila nahigmata sa kamatuoran, ug gisunod nila nga adunay pagkabalaan. 


Hinumdomi, dili kini bag-ong relihiyon nga mupoli sa imong pagtuo , kundili 
kini ang kaniadto nimong relihiyon nga ilang gipulihan. 


Panahon na aron mopili ka sa imong relihiyon nga imong gamiton sa imong 
kinabuhi. Kung nahisalaag ka, o nawala, ikaw ang magbuot. Sunda ang 
kabubut-on sa Dakong Magbubuhat, Allah (swt). Balik na sa Islam! 


USA KA ABLI NGA IMBITASYON 


"Ug kinsa ang magtinguha og laing relihiyon gawas sa Islam, dili gayod kini 
pagadawaton gikan kaniya, ug sa pikas kinabuhi ikauban siya sa mga 
tawong ang mga binuhatan wala'y kapuslanan. " 

Qur'an 3:85 


Dugang Pahinumdum: 


Ang tanan nga mga Propeta sama sa nagasunod: Noah, Abraham, Moises, 
Jesus, ug Muhammad (Ang Kalinaw ug Panalangin sa Allah maanaa kanila) 
usa ra ang gihatod nga mensahe sa katawhan, kini aron simbahon ang usa ra 
nga Diyos, Allah (swt), ug dili magbutang og kauban Kaniya sa Iyang Himaya. 


Ayaw tugoti nga molabay ang bulawanong higayon nga mabasa ang Balaan 
nga Qur'an, ang nag-inusara nga Balaang Basahon sa Diyos nga nasulat sa 
putli ug orihinal nga Pinadayag. 


Hibal-i ang kamatuoran bahin sa tinuod nga relihiyon nga gipadala sa 
Magbubuhat sa wala pa miabot kanato ang oras sa kamatayon. Sigurado, kon 
ang tawo patay na, dili na siya pwede mobalik dinhi sa kalibotan aron 
modisisyon nga modangop ug sundon ang relihiyon nga gihatag sa Dakong 
Magbubuhat (Allah). 


Aron mahibal-an ang bahin sa Islam, palihug kontaka ang mosunud kana nga 
opisina: 


(AFIA,INC. — Philippines) 
Al Furqan Islamic Association, Inc. 
Email : info@afiainc.org 
www.afiainc.org 


(ISCAG - Philippines) 

Islamic Studies, Call & Guidance-Philippines 
Congressional Road, Salitran I, 
Dasmarinas, Cavite 
Philippines 
Tel. (0063 46) 416-3371 / Fax 506-1451 
www.iscag.com 


(IL&IO) 

Islamic Library & Information Office 
P.O. Main Box 52916 
Stall-B, HL Commercial Building 
Pandan Citicenter — Phase 1 
Magalang Road, Angeles City 
Philippines 
Tel. (0063 45) 887-4577 
Email: weblikisim@hotmail.com 

